open-index/open-wikipedia-markdown huggingface dataset:
Ποδηλατικός Όμιλος Πατρών

Ο **Ποδηλατικός Όμιλος Πατρών** είναι αθλητικός σύλλογος της Πάτρας που καλλιεργεί το άθλημα της ποδηλασίας. Ιδρύθηκε στις 8 Απριλίου 1971 με πρωτοβουλία του ποδηλάτη της Ε.Α. Πατρών Ευάγγελου Διαμαντόπουλου και πρώτο πρόεδρο τον Παναγιώτη Κοντογιάννη και αντιπρόεδρο τον Ευάγγελο Διαμαντόπουλο. Αμέσως με την ίδρυση του εγγράφηκαν 15 αθλητές και συμμετείχε στο τοπικό πρωτάθλημα της Τ.Ε. ΣΕΓΑΣ Πατρών . Ήταν από τους πρωτεργάτες και ιδρυτικά μέλη της Ελληνικής Ομοσπονδίας Ποδηλασίας το 1973. 

Με τον Π.Ο. Πατρών έχουν αγωνιστεί πολλοί μεγάλοι ποδηλάτες , πανελληνιονίκες βαλκανιονίκες και μεσογειονίκες ανάμεσα τους οι ο Ευάγγελος Διαμαντόπουλος , ο Κανέλλος Κανελλόπουλος, ο Λάμπρος Βασιλόπουλος, ο Βασίλης Αναστόπουλος , ο Λουκάς Καταπόδης, και ο Ελευθέριος Διαμαντόπουλος. Μεγάλες επιτυχίες του συλλόγου η 1η θέση στη Γενική βαθμολογία το 1993 και το 2003 , πρωταθλητής Ελλάδος το 2005 στο ομαδικό σπρίντ , πρωταθλητής Ελλάδος το 2005 στο αγώνισμα ζευγών δρόμου . Το 2004 βραβεύτηκε από τον ΠΣΑΤ για την προσφορά του στον αθλητισμό. 

Από το 1978 διοργανώνει ανελλιπώς το διεθνή γύρο Θυσίας στην διαδρομή Πάτρα - Καλάβρυτα. 

## Εξωτερικοί σύνδεσμοι
* Ποδηλατικός Όμιλος Πατρών - Επίσημη ιστοσελίδα

## Παραπομπές


Κατηγορία:Αθλητικοί σύλλογοι Αχαΐας
Κατηγορία:Ιδρύσεις αθλητικών συλλόγων το 1971
Κατηγορία:Ελληνικοί σύλλογοι ποδηλασίας
Π.Ο. Πατρών

Ο τίτλος **Π.Ο. Πατρών** μπορεί να αφορά τα παρακάτω : 

# Ποδηλατικός Όμιλος Πατρών
# Πετοσφαιρικός Όμιλος Πατρών
Ίδρυμα Οικονομικών και Βιομηχανικών Ερευνών

Το **ΙΟΒΕ** είναι ιδιωτικός, μη κερδοσκοπικός, κοινωφελής, ερευνητικός οργανισμός και είναι ο μόνος ανεξάρτητος, αδέσμευτος οργανισμός που ασχολείται με τα μείζονα ζητήματα της οικονομίας.

Θεωρείται ότι έχει επικοινωνία με παγκόσμιους κύκλους εμπορικής και οικονομικής σημασίας.

Όπως κάθε δεξαμενή σκέψης με την μοντέρνα σημασία της φράσεως, ένα τέτοιο ίδρυμα συχνά αποστέλλει συστάσεις στην κυβέρνηση για το πώς πρέπει κατά την γνώμη των συντακτών να παρθούν αποφάσεις.

## Σκοποί και στόχοι επισήμως
Σύμφωνα με το ίδρυμα:Το ΙΟΒΕ είναι ιδιωτικός, μη κερδοσκοπικός, κοινωφελής, ερευνητικός οργανισμός. Ιδρύθηκε το 1975 με δύο σκοπούς: αφενός να προωθεί την επιστημονική έρευνα για τα τρέχοντα και αναδυόμενα προβλήματα της ελληνικής οικονομίας και αφετέρου να παρέχει αντικειμενική πληροφόρηση και να διατυπώνει προτάσεις, οι οποίες είναι χρήσιμες στη διαμόρφωση πολιτικής.

### Διοικητικό Συμβούλιο

## Εξωτερικοί σύνδεσμοι
* Η σελίδα του Ιδρύματος - Αγγλικά και Ελληνικά 

## Παραπομπές


Κατηγορία:Μη κερδοσκοπικοί οργανισμοί
Κατηγορία:Δεξαμενές σκέψης
Κατηγορία:Ερευνητικά κέντρα στην Αθήνα
Κατηγορία:Ελληνική οικονομία
Προπανοσουλφονικό οξύ-1

Το **προπανοσουλφονικό οξύ-1** ή **προπυλοσουλφονικό οξύ** (1-PSA, PropaneSulfonic Acid) είναι ένα άχρωμο υγρό με σύντομο συντακτικό τύπο CH3CH2CH2SO3H. Είναι ένα σουλφονικό οξύ και θεωρητικά προκύπτει από το θειικό οξύ, με την αντικατάσταση ενός ατόμου υδρογόνου από προπύλιο (CH3CH2CH2-). Είναι ένα ισχυρό οξύ (pKa = -0,819), αν και ασθενέστερο από το ίδιο το θειικό οξύ. Ως αποτέλεσμα των όξινων ιδιοτήτων του, δίνει σουλφονικά άλατα και σουλφονικούς εστέρες.

## Παραγωγή

### Με οξείδωση προπανοθειόλης-1

Με οξείδωση προπανοθειόλης-1 παράγεται προπανοσουλφονικό οξύ-1:

\mathrm{CH_3CH_2CH_2SH + 3HNO_3 \xrightarrow{} CH_3CH_2CH_2SO_3H  + 3HNO_2}



### Με επίδραση θειώδους νατρίου σε προπυλαλογονίδιο - Αντίδραση Strecker

Με επίδραση θειώδους νατρίου (Na2SO3) σε προπυλαλογονίδιο παράγεται προπανοσουλφονικό οξύ-1:

\mathrm{CH_3CH_2CH_2X + Na_2SO_3 \xrightarrow{-NaX} CH_3CH_2CH_2SO_3Na \xrightarrow{+HX} CH_3CH_2CH_2SO_3H + NaX}



### Με προσθήκη όξινου θειώδους νατρίου σε προπένιο

Με επίδραση όξινου θειώδους νατρίου (NaHSO3) σε προπένιο, παρουσία υπεροξειδίων ή υπεριώδους ακτινοβολίας, παράγεται προπανοσουλφονικό νάτριο-1, που με οξύ δίνει προπανοσουλφονικό οξύ-1:

\mathrm{CH_3CH=CH_2 + NaHSO_3 \xrightarrow[hv]{ROOR \acute{}} CH_3CH_2CH_2SO_3Na \xrightarrow{+HCl} CH_3CH_2CH_2SO_3H + NaCl}



## Χημικές ιδιότητες και παράγωγα

### Όξινος χαρακτήρας, παραγωγή αλάτων

Το προπανοσουλφονικό οξύ-1 είναι ένα ισχυρό οξύ και άρα δίνει τις ακόλουθες αντιδράσεις, παράγοντας προπανοσουλφονικά άλατα-1:


 \mathrm{CH_3CH_2CH_2SO_3H {\overrightarrow\longleftarrow} CH_3CH_2CH_2SO_3^- + H^+} 
\mathrm{CH_3CH_2CH_2SO_3H + Na \xrightarrow{} CH_3CH_2CH_2SO_3Na + \frac{1}{2} H_2 \uparrow}
\mathrm{CH_3CH_2CH_2SO_3H + NaOH \xrightarrow{} CH_3CH_2CH_2SO_3Na + H_2O}


### Σουλφοναμίδια

Το προπανοσουλφονικό οξύ-1 με αμμωνία (NH3), πρωτοταγείς και δευτεροταγείς αμίνες δίνειπροπανοσουλφοναμίδια-1 :

 \mathrm{CH_3CH_2CH_2SO_3H + NH_3 \xrightarrow{} CH_3CH_2CH_2SO_2NH_2 + H_2O}  
 \mathrm{CH_3CH_2CH_2SO_3H + RNH_2 \xrightarrow{} CH_3CH_2CH_2SO_2NHR + H_2O}  
 \mathrm{CH_3CH_2CH_2SO_3H + RNHR\acute{} \xrightarrow{} CH_3CH_2CH_2SO_2N(R)R\acute{} + H_2O} 


### Σουλφαλογονίδια

Το προπανοσουλφονικό οξύ-1 με αλογονωτικά μέσα δίνει σουλφοπροποξυαλογονίδια-1:

 \mathrm{CH_3CH_2CH_2SO_3H + PCl_5 \xrightarrow{} CH_3CH_2CH_2SO_2Cl + POCl_3 + HCl}  
 \mathrm{CH_3CH_2CH_2SO_3H + SOCl_2 \xrightarrow{} CH_3CH_2CH_2SO_2Cl + SO_2 \uparrow + HCl}  
 \mathrm{3CH_3CH_2CH_2SO_3H + PX_3 \xrightarrow{} 3CH_3CH_2CH_2SO_2X  + H_3PO_3} 

* Για το σουλφοπροποξυφθορίδιο-1 προτιμάται η υποκατάσταση σε σουλφοπροποξυχλωρίδιο-1:


\mathrm{2CH_3CH_2CH_2SO_2Cl + Hg_2F_2 \xrightarrow{} 2CH_3CH_2CH_2SO_2F + Hg_2Cl_2 \downarrow}



## Αναφορές και σημειώσεις



## Πηγές

* SCHAUM'S OUTLINE SERIES, *ΟΡΓΑΝΙΚΗ ΧΗΜΕΙΑ*, Μτφρ. Α. Βάρβογλη, 1999.
* Ν.Α. Πετάση: *Ασκήσεις και προβλήματα Οργανικής Χημείας* 1982.

Κατηγορία:Σουλφονικά οξέα
Ευρωπαϊκό πρωτάθλημα ποδοσφαίρου σάλας

Το **Ευρωπαϊκό πρωτάθλημα ποδοσφαίρου σάλας** *(Ευρωπαϊκό πρωτάθλημα ποδοσφαίρισης)* της UEFA είναι σημαντική διοργάνωση του ποδοσφαίρου σάλας των ανδρών που διεξάγεται υπό την αιγίδα της ευρωπαϊκής ποδοσφαιρικής ομοσπονδίας. Στην πιο πρόσφατη διοργάνωση, που διεξήχθη από τις 19 ως τις 30 Ιανουαρίου 2010 στην Ουγγαρία , τον τίτλο κατέκτησε η Ισπανία για πέμπτη φορά στην ιστορία της, επικρατώντας στο Ντέμπρετσεν της ομάδας της Πορτογαλίας, με 4-2. Την τρίτη θέση κατέλαβε η Τσεχία, νικώντας το Αζερμπαϊτζάν με 5-3. 

## Οι νικητές

## All-time table
As 2018

## Επιδόσεις ανά χώρα

## Παραπομπές
 

## Εξωτερικοί σύνδεσμοι

* Επίσημος ιστότοπος της UEFA

Κατηγορία:Διεθνείς διοργανώσεις ποδοσφαίρου σάλας
Κατηγορία:Διεθνείς αθλητικές διοργανώσεις της Ευρώπης
Γ΄ Εθνική ποδοσφαίρου ανδρών 2009-2010

Το πρωτάθλημα της **Γ΄ Εθνικής** της περιόδου **2009-10** διοργανώθηκε σε δύο ομίλους. Σε κάθε όμιλο συμμετείχαν 17 ομάδες. Από τις ομάδες που ξεκίνησαν αποβλήθηκε η Καστοριά επειδή δεν προσήλθε για να αγωνιστεί σε τρεις αγώνες του πρωταθλήματος. Το πρωτάθλημα διοργανώνεται από την ένωση ποδοσφαιρικών σωματείων Β΄και Γ΄Εθνικής. 

Με την ολοκλήρωση του πρωταθλήματος την άνοδο στη Β΄Εθνική εξασφάλισαν η Καλλιθέα και η Βέροια, καθώς και τα Τρίκαλα έπειτα από αγώνα μπαράζ. Υποβιβάστηκαν στη Δ´ Εθνική ο Π.Ο. Ατσαλένιου, ο Παναργειακός, ο Σαρωνικός Αίγινας, ο Α.Ο. Χαϊδαρίου, ο Π.Α.Ο. Νέων Επιβατών, ο Βισαλτιακός, ο Θερμαϊκός, η Καστοριά. Υποβιβάστηκε επίσης ο Πυρσός Γρεβενών (αν και σώθηκε αγωνιστικά) επειδή δεν δήλωσε συμμετοχή στο πρωτάθλημα της επόμενης περιόδου.

## Συμμετοχές
### Νότιος όμιλος
Στον νότιο όμιλο συμμετέχουν ομάδες από τις περιφέρειες Αττικής, Πελοποννήσου, Δυτικής Ελλάδας, Κρήτης, Νησιών Αιγαίου και νησιών Ιονίου. Οι ομάδες που συμμετέχουν είναι οι:
Α.Ο. Αγίας Παρασκευής, Αίας Σαλαμίνας, Α.Π.Σ. Ζάκυνθος, Ένωση Πανασπροπυργιακού-Δόξας, Π.Ο. Ατσαλένιου, Βύζας Μεγάρων, Καλλιθέα, Κεραυνός Κερατέας, Κόρινθος, Ολυμπιακός Χερσονήσου, Παναιγιάλειος, Παναργειακός, Παναχαϊκή, Α.Ο. Πλατανιά, Π.Α.Ο. Ρουφ, Σαρωνικός Αίγινας, Α.Ο. Χαϊδαρίου

### Βόρειος Όμιλος
Στον βόρειο όμιλο συμμετέχουν ομάδες από τις περιφέρειες ανατολικής, κεντρικής και δυτικής Μακεδονίας, Θράκης, Ηπείρου, Στερεάς Ελλάδας και Θεσσαλίας. Οι ομάδες που συμμετέχουν είναι οι:
Αναγέννηση Γιαννιτσών, Αναγέννηση Επανομής, Γ.Α.Σ. Βέροια, Βισαλτιακός, Δόξα Κρανούλας, Εθνικός Φιλιππιάδας, Εορδαϊκός, Θερμαϊκός, Α.Γ.Σ.Κ. Καστοριά(αποβλήθηκε), Φ.Σ. Κοζάνη, Μακεδονικός, Νίκη Βόλου, Οδυσσέας Αναγέννησης, Π.Α.Ο. Νέων Επιβατών, Πυρσός Γρεβενών, Α.Ο. Τρίκαλα, Φωκικός

## Νότιος όμιλος
### Βαθμολογία


## Βόρειος όμιλος
### Βαθμολογία


## Αγώνας μπαράζ
***[[Α.Ο. Τρίκαλα|Τρίκαλα]]** - Βύζας Μεγάρων 2-0
Στον αγώνα μπαράζ για την άνοδο στην Β΄Εθνική τα Τρίκαλα επιβλήθηκαν του Βύζαντα Μεγάρων με σκορ 2-0. Και τα δύο γκολ των Τρικάλων σημείωσε ο Ενόκ στο 50ο και 93ο λεπτό. Ο αγώνας πραγματοποιήθηκε στο στάδιο της Νέας Σμύρνης.

## Πρώτοι σκόρερ

## Σημειώσεις


## Παραπομπές


## Πηγές

*Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).
*Ένωση Ποδοσφαιρικών σωματείων Β΄ και Γ΄Εθνικής

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2009-2010
Mozilla Corporation

Η **Mozilla Corporation** είναι θυγατρική εταιρεία του ιδρύματος Mozilla που συντονίζει και ενσωματώνει την ανάπτυξη εφαρμογών σχετικών με το Διαδίκτυο όπως οι web browsers Mozilla Firefox και SeaMonkey Navigator και ο email client Mozilla Thunderbird. Στην ανάπτυξη των εφαρμογών της Mozilla συμμετέχουν χιλιάδες μέλη της κοινότητας ανοικτού λογισμικού, ενώ ορισμένοι είναι υπάλληλοι της εταιρείας. Η εταιρεία είναι επίσης επιφορτισμένη με την διανομή και την προώθηση των συγκεκριμένων προϊόντων. Αντίθετα από το μη κερδοσκοπικό Mozilla Foundation, η Mozilla Corporation είναι μια κανονική επιχείρηση εγγεγραμμένη στα φορολογικά μητρώα. Η Mozilla Corporation επενδύει μερικά ή όλα τα κέρδη της για την ανάπτυξη των εφαρμογών της. Στόχος της εταιρείας είναι να υλοποιήσει τους κοινωφελείς στόχος του Mozilla Foundation και να "προωθήσει την καινοτομία και την δυνατότητα επιλογής στο Internet".

## Ίδρυση
Η εταιρία Mozilla ιδρύθηκε στις 3 Αυγούστου του 2005 για να χειρίζεται τα των εσόδων που σχετίζονται με τις επιχειρήσεις του ιδρύματος Mozilla.
Ως μη-κερδοσκοπικός οργανισμός, το ίδρυμα Mozilla, είναι περιορισμένο στους τύπους και τα μεγέθη των εσόδων. Η εταιρία Mozilla, ως φορολογητέα οργάνωση, δεν χρειάζεται να συμμορφώνεται με τόσο αυστηρούς κανόνες.

## Σημαντικά γεγονότα

Τον Μάρτιο του 2006, ο Jason Calacanis ανέφερε μια φήμη στο blog του ότι η εταιρία Mozilla κέρδισε $72 εκατ. κατά τη διάρκεια του προηγούμενου έτους, κυρίως χάρη στο πλαίσιο αναζήτησης Google στο πρόγραμμα περιήγησης Firefox. 
Δύο χρόνια αργότερα, το TechCrunch έγραψε: «σε αντάλλαγμα για τη Google ως προεπιλεγμένη μηχανή αναζήτησης στο Firefox, η Google πληρώνει τη Mozilla ένα σημαντικό ποσό -. το 2006, το σύνολο ανήλθε σε περίπου $ 57 εκατ. ευρώ, ή το 85% των συνολικών εσόδων της εταιρείας η συμφωνία επρόκειτο αρχικά να λήξει το 2006, αλλά αργότερα επεκτάθηκε μέχρι το 2008 και τώρα θα τρέξει μέχρι το 2011 ". [10] Η συμφωνία παρατάθηκε ξανά για άλλα 3 χρόνια, μέχρι το Νοέμβριο του 2014. Σε αυτή την τελευταία συμφωνία η Mozilla θα πάρει άλλα $900 εκατομμύρια δολάρια ($ 300.000.000 ετησίως) από την Google, σχεδόν 3 φορές το προηγούμενο ποσό.

Τον Αύγουστο του 2006, η Microsoft δημοσίευσε μια επιστολή στα Mozilla newsgroups [12], και προσφέρθηκε να ανοίξει μια νέα ανοιχτού κώδικα εγκατάσταση στην έδρα της στο Ρέντμοντ, για μηχανικούς λογισμικού της Mozilla. Η Mozilla απάντησε με την αποδοχή της προσφοράς .

## Παραπομπές


## Εξωτερικοί σύνδεσμοι

*Mozilla Corporation
*Mozilla Foundation Reorganization
*Mozilla Corp. in 12 simple items 

Κατηγορία:Επιχειρήσεις υπολογιστών
Τζο Ρολίνο

Ο **Τζο Ρολίνο** (Joseph "Joe" Rollino, 19 Μαρτίου 1905 – 11 Ιανουαρίου 2010) ήταν παρασημοφορημένος βετεράνος του Δευτέρου Παγκοσμίου Πολέμου, αθλητής της άρσης βαρών και έγινε γνωστός για την μεγάλη του δύναμη. Γιος Ιταλών μεταναστών, ο Ρολίνο αποκάλεσε εαυτόν τον δυνατότερο άνθρωπο στον κόσμο τη δεκαετία του 1920, όταν ο ίδιος κατάφερε να σηκώσει με την πλάτη του 1.500 κιλά.

## Πρώτα χρόνια και καριέρα
Γεννήθηκε και μεγάλωσε στο Κόνι Άιλαντ του Μπρούκλιν και είχε άλλα 13 αδέρφια. Αν και είχε ύψος μόλις 1,65 μ. και ζύγιζε 68 κιλά, ο Ρολίνο ξεκίνησε την άρση βαρών στη δεκαετία του 1920 και άρχισε να προπονείται για κάποιο χρονικό διάστημα με τον Γουόρεν Λίνκολν Τρέιβις. Εξάλλου, άρχισε να ασχολείται με την πυγμαχία και να πραγματοποιεί ταξίδια στις Ηνωμένες Πολιτείες για αγώνες πυγμαχίας με το ψευδώνυμο **Kid Dundee**. 

Ο Ρολίνο έγινε επίσης γνωστός για τη δύναμή του και κατάφερε να μετακινήσει πάνω από έναν τόνο, ενώ λύγιζε καρφιά με το στόμα του και κέρματα με τα γυμνά χέρια του. Εμφανίστηκε τακτικά στο φεστιβάλ της γενέτειράς του στη δεκαετία του 1920 και του 1930, αποκαλώντας τον εαυτό του τον πιο δυνατό άνδρα στον κόσμο. Ο ίδιος υπερηφανευόταν ότι είχε σηκώσει 288 κιλά με ένα δάχτυλο. Κάποτε είχε σηκώσει 200 κιλά με τα δόντια του.

Μετά την απόσυρσή του από την ενεργό δράση, εργάστηκε μεταξύ άλλων ως σωματοφύλακας για την ηθοποιό Γκρέτα Γκάρμπο. Γνωρίστηκε επίσης με προσωπικότητες όπως ο Χάρι Χουντίνι και ο Μάριο Λάντσα.

Κατά τα επόμενα χρόνια, έγινε γνωστός ως χειμερινός κολυμβητής. Ήταν μέλος της - σήμερα δεν λειτουργεί- Αθλητικής Λέσχης Άισμπεργκ, για περισσότερα από 20 χρόνια.

## Στρατιωτική θητεία
Πολέμησε στον Ειρηνικό, κατά τον Β΄ Παγκόσμιο Πόλεμο και τιμήθηκε με ασημένιο άστρο, χάλκινο άστρο και τρεις μοβ καρδιές.

## Αποχώρηση
Ο Ρολίνο έζησε τη ζωή του σχετικά στην αφάνεια και έδινε σπάνια συνεντεύξεις ή δεν έκανε συχνές δημόσιες εμφανίσεις. Σε μία συνέντευξή του το 2008, είχε ισχυριστεί ότι ήταν  "γεννημένος δυνατός".  Είχε κάνει έναν βραχύβιο γάμο κατά τα πρώτα χρόνια της ζωής του. Εν συνεχεία ζούσε με μια ανιψιά του. Σύμφωνα με τους φίλους και την οικογένειά του το σώμα του ήταν σε πολύ καλή κατάσταση.

## Θάνατος
Στις 11 Ιανουαρίου 2010 ο γηραιός Ρολίνο χτυπήθηκε από ένα μικρό φορτηγό ενώ διέσχιζε το  δρόμο στο Ντάικερ Χάιτς, του Μπρούκλιν. Υπέστη κατάγματα στη λεκάνη, στο στήθος, στα πλευρά και στο πρόσωπο. Ο Ιταλο-Αμερικανός πέθανε στο νοσοκομείο, λίγες ώρες αργότερα, σε ηλικία 105 ετών.

## Παραπομπές


## Εξωτερικοί σύνδεσμοι
* Φωτογραφίες του Ρολίνο
*  "Joe Rolino: At 103, Still Fit, Fiery" του Ρόμπερτ Μλαντίνιτς, 23 Μαρτίου 2008 

Κατηγορία:Αμερικανοί πυγμάχοι
Κατηγορία:Αιωνόβιοι
Γιωσέφ Ελιγιά

Ο **Γιωσέφ Ελιγιά** ή **Γιοσέφ Ελιγιά** ή **Ιωσήφ Καπούλιας**, όπως ήταν το πραγματικό του όνομα (Ιωάννινα, 1901 – Αθήνα, 29 Ιουλίου 1931), ήταν Ελληνοεβραίος ποιητής, μελετητής και μεταφραστής.

## Η ζωή του
Γεννήθηκε στα Ιωάννινα το 1901 και φοίτησε στο γαλλόφωνο γυμνάσιο της Παγκόσμιας Ισραηλιτικής Συμμαχίας. Το 1922 πήγε στην Αθήνα και εργάστηκε σε ιδιωτικά σχολεία ως καθηγητής της γαλλικής γλώσσας. Το 1930 διορίστηκε καθηγητής της γαλλικής στο Γυμνάσιο του Κιλκίς, από όπου μεταφέρθηκε εσπευσμένα στην Αθήνα και πέθανε στο Νοσοκομείο «Ευαγγελισμός» από τύφο το 1931. Ο τάφος του βρίσκεται στο Α΄ Νεκροταφείο Αθηνών.

## Το έργο του
Συνεργάστηκε με τα περιοδικά *[[Νουμάς (περιοδικό)|Νουμάς]]*, *[[Νέα Εστία]]*, κ.ά. Μέχρι το θάνατό του υπήρξε τακτικός συνεργάτης της *[[Μεγάλη Ελληνική Εγκυκλοπαίδεια|Μεγάλης Ελληνικής Εγκυκλοπαίδειας]]* του «Πυρσού», για την οποία έγραψε διάφορα άρθρα για την εβραϊκή θρησκεία και φιλολογία. Έγραψε επίσης ποιήματα και κριτικές, και μετέφρασε εβραϊκά κείμενα, κυρίως από τη Βίβλο, όπως το Άσμα Ασμάτων, τη Ρουθ, τους Ψαλμούς κ.ά. Παράλληλα όμως έκανε γνωστή στην Ελλάδα και την νεότερη εβραϊκή ποίηση και πεζογραφία. Μετά το θάνατό του, το 1938 ο σύλλογος Μπενέ Μπερίθ εξέδωσε στη Θεσσαλονίκη τα συγκεντρωμένα *Ποιήματα* του, με εισαγωγή, ανάλυση και βιογραφικό σημείωμα από τον Γ.Κ.&nbsp;Ζωγραφάκη. Το 1944 κυκλοφόρησε στην Αμερική ένας τόμος με ποιήματά του μεταφρασμένα από τη Ραίη (Ραχήλ) Ντάλβεν. Πολλά χρόνια μετά τον θάνατό του, κυκλοφόρησαν οι μεταφράσεις του από την εβραϊκή γλώσσα προς τη νέα ελληνική. Τα άπαντά του κυκλοφόρησαν μόλις το 2009.

Τα ποιήματά του τα χαρακτηρίζει ένας τόνος βιβλικός, συχνά ανάμικτος με ερωτισμό και ιδεαλισμό και με κάποια ειδυλλιακή φυσιολατρεία. Παρέμεινε πιστός του μετρικού και του ομοιοκατάληκτου στίχου και δεν ακολούθησε τις νέες μορφές τεχνικής που υιοθέτησαν οι σύγχρονοί του. Από το 1997 έχει καθιερωθεί η διδασκαλία της ποίησης του Γιωσέφ Ελιγιά στα τμήματα της Φιλοσοφικής Σχολής του Πανεπιστημίου Ιωαννίνων.

Το πρόσωπο του Γιωσέφ Ελιγιά και οι διωγμοί που υπέστη από τους ομοθρήσκους του λόγω των αριστερών του ιδεών αναφέρονται έμμεσα στο πολύ γνωστό διήγημα του Δημήτρη Χατζή «Σαμπεθάι Καμπιλής», το οποίο συμπεριλαμβάνεται στην συλλογή διηγημάτων *[[Το τέλος της μικρής μας πόλης]]*.

## Πηγές
* Εγκυκλοπαίδεια Πάπυρος Λαρούς, τόμ. 19.

## Παραπομπές

## Εξωτερικοί σύνδεσμοι
* Καπούλιας Ιωσήφ . Βιογραφικό και κρίσεις από το Εθνικό Κέντρο Βιβλίου. Ανακτήθηκε στις 2 Αυγούστου 2020.
* Γιωσέφ Ελιγιά στον ''Πανδέκτη'' του Εθνικού Ιδρύματος Ερευνών (αναφέρεται ως «Γιοσέφ»). Ανακτήθηκε στις 2 Αυγούστου 2020.
* Ποιήματα του Γιωσέφ Ελιγιά από το ιστολόγιο *shades magazine*, 20 Φεβρουαρίου 2018. Ανακτήθηκε στις 2 Αυγούστου 2020.

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Εβραίοι ποιητές
Κατηγορία:Μεταφραστές
Άγιος Γεώργιος Σειρών Αχαΐας

*Για οικισμούς με ίδιο όνομα στην Αχαΐα, δείτε: [[Άγιος Γεώργιος Αχαΐας]]*

Ο **Άγιος Γεώργιος** είναι οικισμός της τοπικής κοινότητας Σειρών, της δημοτικής ενότητας (τέως δήμου) Αροανίας, του δήμου Καλαβρύτων, της περιφερειακής ενότητας (τέως νομού) Αχαΐας, στην περιφέρεια Δυτικής Ελλάδας, σύμφωνα με το πρόγραμμα *Καλλικράτης* 
Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλαβρύτων του νομού Αχαΐας, στο γεωγραφικό διαμέρισμα Πελοποννήσου.

## Γεωγραφία
Ο Άγιος Γεώργιος είναι ορεινός οικισμός στο νότιο τμήμα του νομού Αχαΐας, κοντά στα όρια με τον νομό Αρκαδίας. Βρίσκεται στις βόρειες κλιτύς του Αφροδισίου και κοντά σε παρακλάδι του ποταμού Σειραίου, πάνω στην κεντρική επαρχιακή οδό Πάτρας-Τρίπολης (GNR 33) και σε μέσο σταθμικό υψόμετρο 600. Απέχει 137 χλμ. περίπου ΝΑ. της Πάτρας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1961 και προσαρτήθηκε στην κοινότητα Σειρών. Με το ΦΕΚ 244Α - 04/12/1997 αποσπάστηκε από την κοινότητα Σειρών και προσαρτήθηκε στον δήμο Αροανίας. Με το ΦΕΚ 87Α - 07/06/2010 αποσπάστηκε από τον δήμο Αροανίας και προσαρτήθηκε στον δήμο Καλαβρύτων.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, 2002-4
* Χάρτες «ROAD» (Αχαΐα, 1:100.000)
* eetaa.gr

## Βιβλιογραφία
* 

Κατηγορία:Δήμος Καλαβρύτων
Κατηγορία:Χωριά της περιφερειακής ενότητας Αχαΐας
Βλάσης Καζάκης

Ο **Βλάσης Καζάκης** (Κομοτηνή, 17 Ιουνίου 1983) είναι Έλληνας πρώην επαγγελματίας ποδοσφαιριστής.

## Βιογραφία
Γεννήθηκε στις 17 Ιουνίου 1983 στo Κομοτηνή . Αγωνιζόταν ως επιθετικός.

## Καριέρα
Ξεκίνησε την καριέρα του από την ερασιτεχνική ομάδα του Παναθηναϊκού. Στη συνέχεια μεταπήδησε στον Μέγα Αλέξανδρο Ιάσμου και κατόπιν έκανε το μεγάλο άλμα στη Skoda Ξάνθη στην οποία αγωνίστηκε από τον Ιούνιο του 2002 μέχρι τον Δεκέμβριο του 2008 κάνοντας συνολικά 83 συμμετοχές στο πρωτάθλημα της Α’ Εθνικής.Τον Ιανουάριο του 2008 μετακινήθηκε στον Εθνικό Πειραιώς και τον Ιανουάριο του 2009 μετακόμισε στον Ατρόμητο Αθηνών.Το καλοκαίρι του 2009 έμεινε ελύθερος από τον Ατρόμητο Αθηνών και μετακινήθηκε στην Κομοτηνή για να αγωνιστεί με την φανέλα του Πανθρακικού έμεινε στην ομάδα 2,5 χρόνια .Τον Ιανουάριο του 2011 επέστρεψε στην Skoda Ξάνθη, όμως παρά το ότι είχε υπογράψει συμβόλαιο διάρκειας 2,5 ετών ζήτησε και έμεινε ελεύθερος. Ανήμερα του εορτασμού της Παναγίας, στις 15 Αυγούστου, ανακοινώθηκε η συμφωνία του με την Α.Ε.Λ. Καλλονής, υπογράφοντας συμβόλαιο συνεργασίας ενός έτους.

## Εξωτερικοί σύνδεσμοι - Πηγές

* Τα στατιστικά του Καζάκη

Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Πανθρακικού
Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Καλλονής
Δημήτρης Μπούγας

Ο **Δημήτρης Μπούγας** (γεν. 1971) είναι παλαίμαχος Έλληνας ποδοσφαιριστής και νυν προπονητής. Αγωνιζόταν ως αμυντικός και αμυντικός μέσος. Το 1998 κατέκτησε το Κύπελλο Ελλάδος με τον Πανιώνιο.  Είχε τη φήμη σκληροτράχηλου αμυντικού, που δεν δίσταζε να βάλει το πόδι του στη φωτιά για να ανακόψει τον αντίπαλο επιθετικό.

## Βιογραφικό

Ο Δημήτρης Μπούγας γεννήθηκε στις 13 Μαρτίου 1971. Ξεκίνησε την επαγγελματική του καριέρα τη σεζόν 1992-93 στον Εθνικό Πειραιά, στο πρωτάθλημα της Β΄ Εθνικής. Με τον Εθνικό παρέμεινε δύο σεζόν στη δεύτερη κατηγορία και κατάφερε να ανεβεί με δυσκολία τη σεζόν 1993-94 καταλαμβάνοντας την 3η θέση. Το 1994-95 βοήθησε τον Εθνικό να παραμείνει στην κατηγορία. Όμως, το 1995-96 η ομάδα τερμάτισε στην τελευταία θέση και υποβιβάστηκε, για να ανεβεί πάλι την επόμενη σεζόν καταλαμβάνοντας την τρίτη θέση.

Το 1997 ο Μπούγας μεταπήδησε στον Πανιώνιο και στην πρώτη του σεζόν με την ομάδα της Νέας Σμύρνης κατέκτησε το Κύπελλο Ελλάδος 1998. Το 1998-99 μετείχε στην μεγάλη πορεία του Πανιωνίου ως τα προημιτελικά του Κυπέλλου Κυπελλούχων, όπου αποκλείστηκε από τη Λάτσιο.

Το Δεκέμβριο του 1999 μεταπήδησε στα νεοφώτιστα Τρίκαλα, τα οποία όμως δεν κατάφεραν να παραμείνουν στην πρώτη κατηγορία. Στη συνέχεια έπαιξε για δυο σεζόν στη Β΄ Εθνική με την Καλλιθέα, την οποία βοήθησε να ανεβεί στην Α΄ το 2001-02. Το 2002-03 συνέχισε στα Χανιά, στη Γ΄ Εθνική, για να τελειώσει την καριέρα του στον Π.Α.Ο. Αγίου Δημητρίου. Με τα Χανιά αγωνίστηκε σε 26 ματς και πέτυχε ένα γκολ στον τελικό παραμονής με τη Λάρισα με το τελικό 3-3 να καταδικάζει την ομάδα του σε υποβιβασμό.

Συνολικά αγωνίστηκε σε 109 ματς Α΄ Εθνικής και σε περισσότερα από 100 στη Β΄ και στη Γ΄ Εθνική. Στη συνέχεια εργάστηκε ως προπονητής. Ήταν βοηθός του Νίκου Παντέλη, στον Π.Α.Ο. Αγίου Δημητρίου, στην Καλλιθέα και στο ξεκίνημα της σεζόν 2009-10 στην Ηλιούπολη. 

## Καριέρα

## Τίτλοι - Διακρίσεις

* Κύπελλο Ελλάδος: 1998 (Πανιώνιος)
* Β΄ Εθνική (άνοδος) (2): 1994, 1997 (Εθνικός), 2002 (Καλλιθέα)

## Εξωτερικοί σύνδεσμοι

   
* http://www.rsssf.com/tablesg/grk96.html
* http://www.rsssf.com/tablesg/grk99.html
* http://www.rsssf.com/tablesg/grk00.html
* http://www.rsssf.com/tablesg/grk03.html

## Αναφορές



Κατηγορία:Έλληνες ποδοσφαιριστές
μ
μ
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Γ.Σ. Καλλιθέας
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Γ.Σ. Ηλιούπολης Αττικής
Γ΄ Εθνική ποδοσφαίρου ανδρών 1984-1985

Το **πρωτάθλημα της Γ' Εθνικής κατηγορίας αντρών 1984-85** ξεκίνησε στις 2 Σεπτεμβρίου του 1984 και ήταν η τρίτη (ανεπίσημα) και η δεύτερη επίσημα διοργάνωση στην κατηγορία αυτή. 

Χαρακτηρίσθηκε και πάλι από σχεδιαστική προχειρότητα, αφού όπως και το 1983-84, δυο επιπλέον ομάδες έγιναν καθυστερημένα δεκτές, πλην των αρχικά δικαιούχων.
Πρόκειται για τον Πανναυπλιακό Ηρακλή ο οποίος εντάχθηκε στο Νότιο όμιλο και την Αναγέννηση Καρδίτσας που για δεύτερη συνεχή χρονιά προστέθηκε στο Βορρά.
Έτσι, είχαμε και πάλι αγώνες κάθε Κυριακή και Τετάρτη, προκειμένου να ολοκληρωθούν εγκαίρως οι αγωνιστικές υποχρεώσεις των 42 ομάδων (από 21 σε κάθε όμιλο).

## Διοργάνωση
### Νεοφώτιστοι σύλλογοι
Από το Εθνικό Ερασιτεχνικό πρωτάθλημα της προηγούμενης περιόδου απόκτησαν δικαίωμα συμμετοχής ο Α.Ο. Κέρκυρα, ο Χαραυγιακός Ηλιούπολης, ο Αίας Σαλαμίνας, ο Παναρκαδικός, ο Π.Ο. Ελασσόνας, ο Ποσειδώνας Ν. Μηχανιώνας και ο Ηρακλής Καβάλας. Από τη Β' Εθνική 1983-84 προέρχονταν οι Α.Ο. Χαλκίδα, Νίκη Βόλου, Ολυμπιακός Βόλου και Παναιτωλικός.

### Πρωταθλητές
Τους τίτλους κατέκτησαν ο Παναιτωλικός στο Νότο και ο Κιλκισιακός (που κέρδισε και τους 20 εντός έδρας αγώνες του) στο Βορρά.

Εισιτήρια ανόδου στη Β' Εθνική 1985-86 πήραν και οι δυο δευτεραθλητές, Ιωνικός Νικαίας και Νάουσα, αντίστοιχα.

Μεγάλος χαμένος στο Βόρειο όμιλο ήταν ο Ολυμπιακός Βόλου που ηττήθηκε την τελευταία αγωνιστική με 3-1 από τον Α.Σ. Λαμία και έμεινε τρίτος. Με τον τρόπο αυτό, η ομάδα της Φθιώτιδας για δεύτερο συνεχόμενο χρόνο στέρησε από έναν διεκδικητή την άνοδο (το 1983-84 άτυχος ήταν ο Εορδαϊκός) και μάλιστα με το ίδιο σκορ!

### Πρώτοι σκόρερ
Τους τίτλους του πρώτου σκόρερ κατέκτησαν οι Κώστας Κοττάκης του Ιωνικού στο Νότο (35 γκολ) και ο Χρήστος Καλαϊτζίδης της Αναγέννησης Γιαννιτσών στο Βορρά με 30 τέρματα.

## Βαθμολογίες
### Νότιος Όμιλος

### Βόρειος Όμιλος

### Μπαράζ Παραμονής
* 30 Ιουνίου 1985, γήπεδο Νήαρ-Ήστ Καισαριανής: **[[Π.Α.Σ.Α. Ηρόδοτος|Ηρόδοτος]]** - Α.Σ. Φλώρινα 2-0.

## Παραπομπές


## Πηγές
* "Αλμανάκ Ελληνικού ποδοσφαίρου" (1991)
* rsssf.com
* https://archive.today/20120710175547/athlitikihxo.gr/
* Έντυπα αρχεία αθλητικών εφημερίδων 1984-85
* Νίκος Νικολαΐδης, "Απ' τη Γ΄ Εθνική στο Περιφερειακό (1965-2012)", Αθήνα 2012 (ψηφιακή έκδοση).

Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1984-1985
Κατάλογος συστημάτων διαχείρισης περιεχομένου

Το παρόν άρθρο απαριθμεί αξιοσημείωτα Συστήματα Διαχείρισης Περιεχομένου.

## Δωρεάν, ελεύθερο και λογισμικό ανοιχτού κώδικα

### ASP.NET

### Java

#### Πακέτα Java (Packages/Bundle)

### Perl

### PHP

#### File / Flat file

### Python

### Ruby on Rails

### Άλλα

## Λογισμικό με εμπορικές άδειες

### Java

### Microsoft ASP.NET

### PHP

## SaaS (Software as a Service)

## Δείτε ακόμα
* Συστήματα Διαχείρισης Περιεχομένου

Κατηγορία:Συστήματα διαχείρισης περιεχομένου
Μεσιέ 90

Ο **Μεσιέ 90** (γνωστός και ως *Μ90* και *NGC 4569*) είναι σπειροειδής γαλαξίας Σίφερτ σε απόσταση περίπου 60 εκατομμυρίων ετών φωτός στον αστερισμό της Παρθένου.

## Ιστορικό
Ο Μεσιέ 90 ανακαλύφθηκε στις 18 Μαρτίου 1781 από τον Σαρλ Μεσιέ, μαζί με άλλα 7 μέλη του καταλόγου του στην ίδια περιοχή του ουρανού και το σφαιρωτό σμήνος Μεσιέ 92.

## Χαρακτηριστικά
thumb|left|205px|Ο πυρήνας του Μεσιέ 90
Ο Μεσιέ 90 έχει ένα λαμπρό πυρήνα, κοντά στον οποίο βρίσκονται λωρίδες σκόνης, ταξινομείται ως Liner και παρουσιάζει γραμμές απορρόφησης σε FeII και MgII, χαρακτηριστικές των γιγάντιων άστρων, κάτι το οποίο υποδεικνύει την παρουσία ενός σμήνους αστέρων στον πυρήνα το οποίο αποτελείται από υπεργίγαντες τύπου Α. Το φάσμα του στις υπεριώδεις μοιάζει με αυτό του αστρογόνου γαλαξία NGC 1741. Στον πυρήνα του βρίσκεται μία συμπυκνωμένη πηγή ακτίνων Χ και υπεριώδους ακτινοβολίας.

Ο γαλαξίας παρουσιάζει λίγες περιοχές ΗΙ, δηλαδή νεφελώματα, και γι' αυτό τον λόγο χαρακτηρίζεται «αναιμικός». Αυτό οφείλεται στην κίνησή του μέσα στο σμήνος. Όμως, διάφορα χαρακτηριστικά, όπως το φάσμα του, υποδεικνύουν ότι είναι ένας γιγάντιος αστρογόνος γαλαξίας.

## Θέση στο σμήνος της Παρθένου
Ο Μεσιέ 90 είναι ένας από τους λαμπρότερους σπειροειδείς γαλαξίες του σμήνους. Βρίσκεται 1°,5 από την υπομάδα του Μεσιέ 87.

### Μετατόπιση προς το κυανό
Ο Μεσιέ 90 έχει μετατόπιση προς το κυανό, δηλαδή κινείται προς τη Γη. Αυτό σημαίνει ότι κινείται σε σχέση με το υπόλοιπο σμήνος με ταχύτητα που προσεγγίζει τα 1400 km/s. Αυτή η κίνηση μέσα στο διαγαλαξιακό ενδιάμεσο δημιουργεί πίεση στο γαλαξία που απομακρύνει αέριο από τον γαλαξία, δίνοντάς του μία απαλή εμφάνιση. Το ίδιο φαινόμενο παρατηρείται και στον φακοειδή Μεσιέ 86, ο οποίος κινείται προς τη Γη με ταχύτητα 244 km/s.

## Κοντινοί γαλαξίες
Σε απόσταση 6 λεπτών της μοίρας από τον Μεσιέ 90 βρίσκεται ο ανώμαλος γαλαξίας IC 3583, με τον οποίο αποτελούν το νούμερο 76 του *[[Άτλας των περίεργων γαλαξιών|Άτλαντα των περίεργων γαλαξιών]]*.

## Δείτε επίσης
* Μεσιέ 64, *ένας παρόμοιος σπειροειδής γαλαξίας*

## Παραπομπές


## Εξωτερικοί σύνδεσμοι

* Spiral Galaxy M90 @ SEDS Messier pages

Μεσιέ 90
Μεσιέ 90
Μεσιέ 90
90
4569
Κατηγορία:Παρθένος (αστερισμός)
Κατηγορία:Γαλαξίες Arp
42089
07786
Κατηγορία:Γαλαξίες Σίφερτ
Μάρκους Γιόνσον

Ο **Περ Μάρκους Γιόνσον** (σουηδικά: *Per Markus Jonsson*, 1981) είναι διεθνής ποδοσφαιριστής από τη Σουηδία. Έχει ύψος 1,87 μ., είναι καλός στο ψηλό παιχνίδι και αγωνίζεται σε θέση δεξί μπακ και κεντρικού αμυντικού. Επίσης, είναι καλός εκτελεστής πέναλτι με ποσοστό ευστοχίας που αγγίζει το 100%. Αγωνίστηκε δέκα χρόνια στο σουηδικό πρωτάθλημα και από τον Ιανουάριο του 2010 αγωνίζεται στην Ελλάδα, στη Σούπερ Λίγκα, με τoν Πανιώνιο.

## Βιογραφικό

Ο Μάρκους Γιόνσον γεννήθηκε στις 9 Μαρτίου 1981 στην πόλη Βέξγε (Växjö) στη νότια Σουηδία. Ως έφηβος έπαιξε μπάλα στην ομώνυμη τοπική ομάδα και στη συνέχεια στην Έστερς Βέξγε (Östers IF), με την οποία ξεκίνησε την επαγγελματική καριέρα του το 1999. Στην ομάδα της γενέτειράς του έμεινε ως το 2005 κάνοντας πάνω από 160 εμφανίσεις. Στο διάστημα αυτό βοήθησε την ομάδα του να κερδίσει τον τίτλο στη Β΄ κατηγορία το 2002 και την άνοδο στην Α΄ Σουηδίας. Μετά τον υποβιβασμό της το 2004 τη βοήθησε να τερματίσει 2η κερδίζοντας ξανά την άνοδο το 2005.

Το 2006 πήρε μεταγραφή στην ΑΙΚ Στοκχόλμης (AIK Fotboll), με την οποία το 2009 κατέκτησε το νταμπλ, αφήνοντας δεύτερη τη Γκέτεμποργκ στο πρωτάθλημα και νικώντας τη με 2-0 στον τελικό του Κυπέλλου Σουηδίας. Επίσης, το 2006 τερμάτισε στη 2η θέση και συμμετείχε στο Κύπελλο ΟΥΕΦΑ την επόμενη σεζόν 2007-08.

Τον Ιανουάριο του 2010 συζητούσε με τη Σέλτικ Γλασκώβης αλλά τελικά υπέγραψε συμβόλαιο στον Πανιώνιο ως το καλοκαίρι του 2011.

### Στην Εθνική ομάδα

Ο Μάρκους Γιόνσον κλήθηκε για πρώτη φορά στην εθνική Σουηδίας το 2007, για τη χειμερινή τουρνέ της στη Νότια Αμερική. Το πρώτο ματς που αγωνίστηκε ήταν στις 14/1/2007 κατά της Βενεζουέλας (σκορ: 0-2), όταν μπήκε ως αλλαγή στο 80΄, ενώ έπαιξε από την αρχή σε δυο ματς επί του Εκουαδόρ, στις 18 και στις 21/1/2007 (σκορ: 1-2 και 1-1 αντίστοιχα). Τέλος αγωνίστηκε στις 24/1/2009 σε φιλικό με τις ΗΠΑ (σκορ: 2-3).

## Καριέρα

## Τίτλοι-Διακρίσεις

* Πρωτάθλημα Σουηδίας: 2009
* Κύπελλο Σουηδίας: 2009
* Β΄ Σουηδίας: 2002 (πρωτάθλημα), 2005 (άνοδος)

## Παραπομπές


## Εξωτερικοί σύνδεσμοι
* Στατιστικά σεζόν 2009-10

Κατηγορία:Σουηδοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΣΚ Μπραν
Κατηγορία:Ποδοσφαιριστές ΑΙΚ Στοκχόλμης
Κατηγορία:Ποδοσφαιριστές Έστερς ΙΦ
Κατηγορία:Ποδοσφαιριστές Εθνικής Σουηδίας
Κατηγορία:Ξένοι ποδοσφαιριστές στην Ελλάδα
Κατηγορία:Σουηδοί ποδοσφαιριστές στο εξωτερικό
Φίλιπ Αρσενίεβιτς

Ο **Φίλιπ Αρσενίεβιτς** είναι Σέρβος ποδοσφαιριστής. Γεννήθηκε στην πόλη Ουζίτσε της Σερβίας στις 2 Σεπτεμβρίου 1983 και σήμερα αγωνίζεται στη Σερβική ομάδα ΦΚ Γιαγκόντινα

## Καριέρα

Ο Αρσενίεβιτς από την τοπική ομάδα της πόλης του, τη Σλόμποντα Ούζιτσε, το 2004 μεταγράφηκε στην ΟΦΚ Βελιγραδίου, όπου έπαιξε ελάχιστα. Κατόπιν δόθηκε δανεικός στις FK Mačva Šabac και Σεβόινο, το 2007 πήγε στη Γιαβόρ και μετά από δύο καλές χρονιές, το καλοκαίρι του 2009, μετακόμισε στην Ελλάδα υπογράφοντας διετές συμβόλαιο στον Πανθρακικό. Την πρώτη χρονιά παρόλο που υπολόγιζόταν ως βασικότατο στέλεχος της ομάδας ταλαιπωρήθηκε από τραυματισμούς και αγωνίστηκε ελάχιστα, πέτυχε όμως το νικητήριο γκολ στην πρώτη νίκη της ομάδας εναντίον του Εργοτέλη. Τη δεύτερη σεζόν παρά τον υποβιβασμό της ομάδας στη Φούτμπολ Λιγκ παρέμεινε στην ομάδα, για να τη βοηθήσει στην προσπάθεια επανόδου στη μεγάλη κατηγορία. Παρά την αρκετά καλή χρονιά που έκανε ο ίδιος, η ομάδα του Πανθρακικού δεν κατάφερε να επιστρέψει στη Σούπερ Λίγκα, έτσι δεν ανανέωσε το συμβόλαιο του. Επέστρεψε στη Σερβία και την ΦΚ Γιαγκόντινα (ομάδα 1ης κατηγορίας στη Σερβική Λιγκα), όπου παρέμεινε ως τον Ιανουάριο του 2012, όταν και μεταγράφηκε στην πρωταθλήτρια Καζακστάν ΦΚ Σαχτιόρ Καραγκαντί. Με την ομάδα του Καζακστάν κατέκτησε το πρωτάθλημα το 2012. Ένα χρόνο μετά επέστρεψε στην ΦΚ Γιαγκόντινα, όπου κατέκτησε το κύπελλο Σερβίας το 2013.

## Τίτλοι

*Πρωταθλητής Καζακστάν 2012 με τη Σαχτιόρ Καραγκαντί
*Κυπελλούχος Σερβίας 2013 με την ΦΚ Γιαγκόντινα

## Εξωτερικοί σύνδεσμοι - Πηγές

* Το προφίλ του Αρσενίεβιτς στο γερμανικό transfermarkt
* Τα στατιστικά του Αρσενίεβιτς στην Ελλάδα

Κατηγορία:Σέρβοι ποδοσφαιριστές
Κατηγορία:Ποδοσφαιριστές Πανθρακικού
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΟΦΚ Βελιγραδίου
Κατηγορία:Ποδοσφαιριστές ΦΚ Σαχτιόρ Καραγκαντί
Κατηγορία:Ποδοσφαιριστές ΦΚ Γιάβορ Ιβάνιτσα
Κατηγορία:Ποδοσφαιριστές ΦΚ Γιαγκόντινα
Κατηγορία:Ποδοσφαιριστές ΦΚ Μάτσβα Σάμπατς
Κατηγορία:Ποδοσφαιριστές ΦΚ Σεβόινο
Κατηγορία:Ποδοσφαιριστές ΦΚ Σλομπόντα Ούζιτσε
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πρέμιερ Λιγκ Καζακστάν
Κατηγορία:Ποδοσφαιριστές Πρώτης Κατηγορίας Σερβίας
Κσίστοφ Νόβακ

Ο ** Κριστόφ Νόβακ** (*Krzysztof Nowak*) Βαρσοβία 27 Σεπτεμβρίου 1975 - Βόλφσμπουργκ 26 Μαΐου 2005, ήταν Πολωνός ποδοσφαιριστής, διεθνής 10 φορές με την εθνική Πολωνίας.

Ξεκίνησε το ποδόσφαιρο το 1985 στη Βαρσοβία, το 1995 μεταγράφηκε στην Παναχαϊκή για να επιστρέψει την επόμενη χρονιά στην Πολωνία και στη Λέγκια Βαρσοβίας για έξι μήνες. Από το 1996 έως το 1998 αγωνίστηκε στη Βραζιλία και στην Αθλέτικο Παρανένσε, ενώ επόμενοι σταθμοί του ήταν η Γερμανία και η ΦφΛ Βόλφσμπουργκ.

Το 2001 εμφάνισε προβλήματα με την υγεία του και σταμάτησε να αγωνίζεται. Τον Μάρτιο του 2001 οι γιατροί διέγνωσαν ότι έπασχε από μια σπάνια ασθένεια τη νόσο του Λου Γκέριγκ. Η εν λόγω ασθένεια καταστρέφει το νευρικό σύστημα στη σπονδυλική στήλη, στον εγκέφαλο και τους μύες, καθηλώνοντας τον ασθενή σε αναπηρικό καροτσάκι. Τελευταίος αγώνας στην καριέρα του ήταν στις 10 Φεβρουαρίου 2001, το 2000 λίγους μήνες πριν του παρουσιαστή το πρόβλημα στην υγεία του είχε δέχτηκε πρόταση από την Μπορούσια Ντόρτμουντ, Μπάγερν Μονάχου τις οποίες απέρριψε και Μπαρτσελόνα η οποία δεν τα βρήκε στις συζητήσεις με την ΦΛ Βόλφσμπουργκ.

Με την εθνική Πολωνίας αγωνίστηκε 10 φορές, με πρώτο αγώνας με τη Γεωργία το 1997 όπου σημείωσε και το μοναδικό του γκολ με την εθνική. Τελευταίος του αγώνας ήταν το 1999 με τη Σουηδία όπου η Πολωνία έχασε με 0-2.

Πέθανε την Πέμπτη 26 Μαΐου 2005 σε ηλικία 29 ετών στο Βόλφσμπουργκ της Γερμανίας. Ήταν παντρεμένος με την Μπεάτα και είχαν δύο παιδιά.

## Πηγές

* Κριστόφ Νόβακ στο 90minut.πλ 
* sport-fm http://www.sport-fm.gr/article/15560

## Παραπομπές


Κατηγορία:Πολωνοί ποδοσφαιριστές
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές Εθνικής Πολωνίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Ατλέτικο Παραναένσε
Κατηγορία:Ποδοσφαιριστές ΓΚΣ Τίχι
Κατηγορία:Ποδοσφαιριστές Σόκολ Πνιέβι
Κατηγορία:Ποδοσφαιριστές Εκστρακλάσα
Κατηγορία:Πολωνοί ποδοσφαιριστές στο εξωτερικό
261 Πρυμνώ

Η **Πρυμνώ (Prymno)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,44. Ανακαλύφθηκε το 1886 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομα της Ωκεανίδας Πρυμνούς από την ελληνική μυθολογία.

## Φυσικά χαρακτηριστικά
Η μέση διάμετρος της Πρυμνούς υπολογίσθηκε σε 51 χιλιόμετρα. Ο φασματικός της τύπος είναι **B** (κυανός ανθρακούχος), ενώ το άλβεδό της είναι 0,114. Η Πρυμνώ περιστρέφεται γύρω από τον εαυτό της μία φορά κάθε 8 ώρες και 7 δευτερόλεπτα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πρυμνω
Οικία Λαπαθιώτη

Η **Οικία Λαπαθιώτη**, ένα αντιπροσωπευτικό δείγμα αστικής αρχιτεκτονικής στα πρώτα χρόνια της βασιλείας του Γεωργίου Α', βρίσκεται στη συμβολή των οδών Κουντουριώτου 23 και Οικονόμου 30 στα Εξάρχεια, κάτω από το λόφο του Στρέφη, στην Αθήνα.

Το διώροφο αυτό νεοκλασικό αρχοντικό ανήκε στον ποιητή του Μεσοπολέμου Ναπολέοντα Λαπαθιώτη (1888 - 1944), ο οποίος έζησε στο σπίτι αυτό πάνω από 40 χρόνια κι έγραψε εδώ το μεγαλύτερο μέρος του ποιητικού έργου του. Ο αντικομφορμιστής και με πολλές ιδιαιτερότητες ποιητής αυτοκτόνησε στο σπίτι του αυτό στα χρόνια της Κατοχής, στις 8 Ιανουαρίου 1944. Πέθανε σε απόλυτη ένδεια και η κηδεία του έγινε με έρανο των φίλων του.

Τα πρώτα χρόνια μετά το 1900, ο Λαπαθιώτης εγκαθίσταται σε νεαρή ηλικία στο εξαρχιώτικο σπίτι των οδών Κουντουριώτου και Οικονόμου. Οι πρώτες εντυπώσεις για το πατρικό αυτό σπίτι του ήταν οδυνηρές, όπως φαίνεται κι από τις περιγραφές του στο βιβλίο του "Η Ζωή μου", μια "απόπειρα συνοπτικής αυτοβιογραφίας", που έγραψε σε 29 συνέχειες για το περιοδικό "Μπουκέτο" . Γράφει ο ίδιος:

Η Οικία Λαπαθιώτη οικοδομήθηκε στις αρχές της δεκαετίας του 1870, με καταφανή μορφολογικά στοιχεία νεοκλασικής κατοικίας της εποχής: εξώστη με μαρμάρινα φουρούσια, σφυρήλατα κιγκλιδώματα, αέτωμα στη στέψη με επιζωγραφισμένο τύμπανο, παραστάδες κορινθιακού ρυθμού, εσωτερική αυλή και χαγιάτι με εξωτερική σκάλα.

Ο ποιητής Γιώργος Ιωάννου περιγράφει με λεπτομέρειες το σπίτι του Λαπαθιώτη ως εξής:

Η Οικία Λαπαθιώτη κηρύχθηκε το 1984 από το Υπουργείο Πολιτισμού διατηρητέο ιστορικό και αρχιτεκτονικό μνημείο των νεότερων χρόνων.

## Παραπομπές

## Πηγές
* Κάτια Μητροπούλου: "Αθήνα: Μνήμες και κτήρια", α' έκδοση, Εκδόσεις "Ι. Σιδέρης", Αθήνα 2004.

Κατηγορία:Νεοκλασικά κτίρια της Αθήνας
TTRAM

Η **TTRAM** (Twin Transistor RAM) είναι ένας νέος τύπος μνήμης σε ανάπτυξη από την Renesas που ανήκει στην κατηγορία των πτητικών μνημών. Δηλαδή κρατάει τις πληροφορίες μόνο όσο τροφοδοτείται με ηλεκτρικό ρεύμα. Η TTRAM είναι παρόμοια με την συμβατική DRAM που λειτουργεί με την τεχνολογία ενός τρανζίστορ ενός πυκνωτή, αλλά εξαλείφει τον πυκνωτή, βασιζόμενη στο αιωρούμενο φαινόμενο σώματος (floating body effect) της τεχνολογίας «πυριτίου σε μονωτή» (Silicon on Insulator technology, SOI). Το φαινόμενο αυτό δημιουργεί χωρητικότητα μεταξύ των τρανζίστορ και του μονωτικού στρώματος, το οποίο αρχικά είναι ανεπιθύμητο, αλλά εδώ χρησιμοποιείται για να αντικαταστήσει τον πυκνωτή. Δεδομένου ότι ένα τρανζίστορ που δημιουργήθηκε με τη τεχνολογία πυρίτιο σε μονωτή (SOI) είναι κάπως μικρότερο από έναν πυκνωτή, η TTRAM προσφέρει υψηλότερη πυκνότητα από τα συμβατικά DRAM. Δεδομένου ότι οι τιμές συνδέονται σε μεγάλο βαθμό με την πυκνότητα, η TTRAM θεωρητικά είναι λιγότερο δαπανηρή. Ωστόσο, η απαίτηση που πρέπει να βασίζεται σε SOI γραμμές παραγωγής, που είναι σήμερα η «αιχμή», καθιστά το κόστος απρόβλεπτη σε αυτό το σημείο.

Στο κελί μνήμης TTRAM είναι δύο τρανζίστορ που συνδέονται σειριακά σε ένα υπόστρωμα SOI. Το ένα είναι ένα τρανζίστορ πρόσβασης, ενώ το άλλο χρησιμοποιείται ως τρανζίστορ αποθήκευσης και εκπληρώνει την ίδια λειτουργία με τον πυκνωτή σε ένα συμβατικό κελί DRAM. Αναγνώσεις και οι εγγραφές δεδομένων πραγματοποιούνται σύμφωνα με την κατάσταση του τρανζίστορ πρόσβασης και της επαγωγικής δυναμικής κατάστασης του τρανζίστορ αποθήκευσης. Το γεγονός ότι οι ενέργειες των κελιών μνήμης TTRAM δεν απαιτούν βήμα προς βήμα τάσης ή αρνητικής τάσης, όπως κάνουν τα κελιά των DRAM, κάνει το νέο σχεδιασμό των κελιών μνήμης κατάλληλο για χρήση με τις μελλοντικές λεπτότερες διαδικασίες και χαμηλότερες τάσεις λειτουργίας.

Με την Renesas TTRAM, ένα σήμα ανάγνωσης από το κελί μνήμης εμφανίζεται ως διαφορά ρεύματος στο τρανζίστορ. Ένας ενισχυτής αίσθησης ρεύματος ανιχνεύει τη διαφορά αυτή με μεγάλη ταχύτητα, χρησιμοποιώντας ένα κελί μνήμης αναφοράς που επιτρέπει την αξιόπιστη ταυτοποίηση των επιπέδων δεδομένων 0 και 1. Αυτή η μέθοδος ανάγνωσης μειώνει σημαντικά την κατανάλωση ενέργειας με την κατάργηση της φόρτωσης και εκφόρτωσης των γραμμών bit, ενέργειες που απαιτούνται για την ανάγνωση των κελιών μνήμης DRAM.

Σε ένα τσιπ δοκιμής μνήμης TTRAM 2 Mbit, κατεργασμένο με διαδικασία 130nm SOI CMOS, επιτεύχθηκε λειτουργία 250MHz για τη διαρκή παραγωγή δεδομένων και 133MHz για την τυχαία λειτουργία πρόσβασης, ενώ διαχέουν την ενεργό δύναμη του μόνο 148mW. Αυτό είναι 43 % λιγότερη κατανάλωση ενέργειας από ένα ενσωματωμένο συμβατικό DRAM. 

Μια παρόμοια τεχνολογία είναι η μνήμη Z-RAM, η οποία χρησιμοποιεί μόνο ένα τρανζίστορ και επομένως έχει ακόμη υψηλότερη πυκνότητα από την TTRAM.

## Πηγές
*http://www.renesas.com

Κατηγορία:Μνήμη υπολογιστή
Ευρωλίγκα ανδρών 2009-10

Η Ευρωλίγκα ανδρών της αγωνιστικής περιόδου **2009-2010** διοργανώθηκε από την ULEB. Στην διοργάνωση που αποτελεί την κορυφαία διασυλλογική διοργάνωση του Ευρωπαϊκού μπάσκετ συμμετείχαν 30 ομάδες από 15 διαφορετικές χώρες. Από αυτές προκρίθηκαν απευθείας στην φάση των ομίλων οι 22 ομάδες, ενώ οι υπόλοιπες οκτώ έδωσαν προκριματικούς αγώνες, από τους οποίους προκρίθηκαν δύο ακόμα ομάδες στην φάση των ομίλων. Πρωταθλήτρια στέφθηκε η ομάδα της Μπαρτσελόνα, για δεύτερη φορά στην ιστορία της (είχε κατακτήσει το τρόπαιο για πρώτη φορά το 2003 και κατά σύμπτωση μέσα στη Βαρκελώνη), νικώντας στον τελικό της διοργάνωσης, στις 9 Μαΐου στο Παλέ ντε Μπερσί στο Παρίσι τον Ολυμπιακό με σκορ 86-68. Καλύτερος παίκτης της διοργάνωσης ανεδείχθη ο Μίλος Τεόντοσιτς του Ολυμπιακού.

## Προκριματικοί αγώνες
### 1ος προκριματικός

### 2ος προκριματικός

## Φάση των ομίλων

## Φάση των 16

## Φάση των Play Off
Στη φάση αυτή (όπου μετέχουν 4 ζεύγη αντιπάλων), απαιτούνται τρεις νίκες σε μια σειρά έως 5 αναμετρήσεων. Οι δυο πρώτες διεξάγονται στα γήπεδα των ομάδων με πλεονέκτημα (βάσει της κατάταξής τους στην προηγούμενη φάση), οι δυο επόμενες στις έδρες των ομάδων με μειονέκτημα και αν απαιτηθεί 5ος αγώνας αυτός διεξάγεται και πάλι στην έδρα των προνομιούχων. Μπαρτσελόνα, Μακάμπι Τελ Αβίβ, ΤΣΣΚΑ Μόσχας και Ολυμπιακός εισήλθαν στη φάση ως έχοντες το προβάδισμα που περιγράφηκε.

Τα αποτελέσματα:

## Φάιναλ Φορ
To Final Four της διοργάνωσης διεξήχθη στο Παρίσι, στο στάδιο Παλέ ντε Περσί στις 7 και 9 Μαΐου.

## Κατάταξη

## Παραπομπές


## Εξωτερικοί σύνδεσμοι
* Euroleague.net Επίσημο site της Euroleague
* Eurobasket.com Αποτελέσματα της Euroleague
* Επίσημο site της ULEB 

2010
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Πολυκατοικία Παπαλεονάρδου

Η **πολυκατοικία Παπαλεονάρδου** βρίσκεται στην συμβολή των οδών Πατησίων και Σκαραμαγκά στην Αθήνα. Οικοδομήθηκε περί το 1925 με μορφολογικές επιρροές του ευρωπαϊκού ρυθμού Αρ Νουβό της εποχής εκείνης σε σχέδια του αρχιτέκτονα και καθηγητή του Εθνικού Μετσόβιου Πολυτεχνείου, Κωνσταντίνου Κιτσίκη. Η πολυκατοικία έχει συνολική επιφάνεια 1590 τ.μ. και θεωρείται εκ των σπουδαιότερων μεσοπολεμικών οικημάτων της Αθήνας.

## Ιστορία
Η Μαρία Κάλλας υπήρξε η διασημότερη ένοικος του κτιρίου· το 1937, μετά το χωρισμό των γονέων της, η μητέρα της πήρε την Κάλλας και την αδερφή της, Υακίνθη, και επέστρεψε στην Αθήνα, όπου εγκαταστάθηκαν στην κατοικία της οδού Πατησίων. Εκεί διέμεινε η μονωδός μέχρι το 1945, οπότε έφυγε ξανά για τη Νέα Υόρκη στις 14 Σεπτεμβρίου.

Το κτίριο περιήλθε στην ιδιοκτησία του Ναυτικού Απομαχικού Ταμείου το 1950. Επί υπουργίας Μελίνας Μερκούρη το 1989, η πολυκατοικία Παπαλεονάρδου χαρακτηρίστηκε ως διατηρητέο ιστορικό και αρχιτεκτονικό μνημείο των νεότερων χρόνων. Στην πρόσοψη του οικήματος είχε αρχικώς τοποθετηθεί αναμνηστική πλάκα που αργότερα αφαιρέθηκε, όπου αναγραφόταν: «Στο σπίτι αυτό έζησε η Μαρία Κάλλας. Υπουργείο Πολιτισμού 1987». Η πολυκατοικία υπέστη ζημιές από τον σεισμό του 1999 και από πυρκαγιά το 2003, ωστόσο, παρά την εκπόνηση σχετικής μελέτης ανακατασκευής, η ανακαίνιση της από το ΝΑΤ τελικώς δεν πραγματοποιήθηκε λόγω έλλειψης πόρων. Το ίδιο διάστημα διέμεναν άστεγοι και τοξικοεξαρτημένοι, με αποτέλεσμα να σφραγιστεί περί το 2008. Από το 2009 ως το 2013 τελούσε υπό κατάληψη ομάδας αντιεξουσιαστών. Τον Ιούλιο του 2017, το κτήριο περιήλθε στην κυριότητα του Εθνικού Φορέα Κοινωνικής Ασφάλισης, μέσω σύμβασης με το Ναυτικό Απομαχικό Ταμείο. 

Στα τέλη της δεκαετίας του 1990, η υψίφωνος Βάσω Παπαντωνίου εκκίνησε την προσπάθεια ίδρυσης της Ακαδημίας Λυρικής Τέχνης «Μαρία Κάλλας», προτείνοντας τη στέγασή της στην πολυκατοικία της οδού Πατησίων. Τον Αύγουστο του 2023 προκηρύχθηκε ανοικτός δημόσιος διαγωνισμός για την αποκατάσταση του κτηρίου.

## Παραπομπές


## Προτεινόμενη βιβλιογραφία
* Κάτια Μητροπούλου, *Αθήνα: Μνήμες και κτήρια*, α' έκδοση, Εκδόσεις «Ι. Σιδέρης», Αθήνα, Ιούλιος 2004.
* Νίκος Βατόπουλος, Το πρόσωπο της Αθήνας, Εκδόσεις ΠΟΤΑΜΟΣ, Αθήνα, 2002.
*Πάνος Τσολάκης (επιμ.), Συλλογικό λεύκωμα του ΕΜΠ, *50 ετών δράσις του Κώστα Κιτσίκη, 1913-1963*, Αθήνα 1965
*Δημήτρης Φιλιππίδης, *Νεοελληνική Αρχιτεκτονική*, Αθήνα 1984
*Ελληνικό Ινστιτούτο Αρχιτεκτονικής–Deutsches Architektur Museum, *Ελλάδα: αρχιτεκτονική του 20ου αιώνα*, Αθήνα 2000.

Κατηγορία:Μεσοπολεμικά κτίρια της Αθήνας
Κατηγορία:Πολυκατοικία
Κατηγορία:Μαρία Κάλλας
Αμαέκι Ότιτζι

Ο **Αμαέκι Τίτους Ότιτζι** (*Amaechi Titus Ottiji*, 28 Δεκεμβρίου 1966 Λάγκος  - 25 Δεκεμβρίου 2004), ήταν Νιγηριανός πρώην ποδοσφαιριστής.

Ξεκίνησε το ποδόσφαιρο στην πατρίδα του τη Νιγηρία παίζοντας κατά σειρά στις *Calabar Rovers*, *Rangers International* και *BCC Lions*. Το 1990 ήρθε στην Ελλάδα για λογαριασμό της Παναχαϊκής. Στην πατρινή ομάδα έπαιξε σε 104 αγώνες Α' Εθνικής και σημείωσε 45 γκολ. Αγωνίστηκε στην Παναχαϊκή για 5 χρόνια και συγκαταλέγεται στους κορυφαίους ξένους που πέρασαν από την ομάδα. Είναι επίσης ο τρίτος σκόρερ της ομάδας όλων των εποχών. Τον Δεκέμβριο του 1994 πήγε στον Ιωνικό Νίκαιας, όπου αγωνίστηκε μέχρι το 1997 παίζοντας σε 62 αγώνες στην Α' Εθνική και σημειώνοντας 14 γκολ.

Στην διάρκεια της καριέρας του στην Ελλάδα απασχόλησε πολλές φορές τον τύπο με τα κατορθώματα του, όπως σε κάποια προπόνηση του Ιωνικού όπου πήγε με τις παντόφλες, ενώ απασχόλησε δύο φορές το αστυνομικό δελτίο, συλλαμβανόμενος για κατοχή ναρκωτικών. Την πρώτη φορά που είχε συλληφθεί, ισχυρίστηκε ότι τα είχε αγοράσει για θεραπευτικό σκοπό, ενώ η δεύτερη φορά που συνελήφθη ήταν και ο λόγος που ο Ιωνικός τον άφησε ελεύθερο. Για τον Ότιτζι είχαν ενδιαφερθεί και άλλες ομάδες Α' Εθνικής όπως η Προοδευτική.

Μετά τον Ιωνικό συνέχισε την καριέρα του στη Γερμανία και σε ομάδες Γ' κατηγορίας μέχρι το 2003. Τα Χριστούγεννα του 2004 σκοτώθηκε από ανταλλαγή πυροβολισμών σε συμπλοκή αντιπάλων συμμοριών στην Κολομβία.

## Παραπομπές



Ο
Ο
Ο
ο
Κατηγορία:Ποδοσφαιριστές Εθνικής Νιγηρίας
Αλλανίτης

Ο **αλλανίτης** (Allanite), γνωστός επίσης και ως **ορθίτης** (orthite) είναι το πλέον κοινό ορυκτό των σπανίων γαιών και οικονομικά εκμεταλλεύσιμο καθώς μπορεί να αποτελείται από ποσοστό έως 20% από αυτά τα μέταλλα. Συχνά εμφανίζεται ραδιενεργός, κυρίως λόγω της παρουσίας θορίου στη σύστασή του. Το όνομά του αποδόθηκε προς τιμήν του Σκώτου ορυκτολόγου Τόμας Άλλαν (Thomas Allan, 1777 - 1833), ο οποίος και τον πρωτοεντόπισε.

## Εμφάνιση, παραγενέσεις
Ανάλογα με το μέταλλο που επικρατεί στη σύστασή του, διακρίνεται σε:
*Δημητριούχο αλλανίτη (επικρατεί το Δημήτριο)
*Λανθανιούχο αλλανίτη (επικρατεί το Λανθάνιο)
*Υττριοαλλανίτη (επικρατεί το Ύττριο)

Ανευρίσκεται ως συνοδό ορυκτό σε αρκετούς γρανίτες ή γρανιτικούς πηγματίτες, συηνίτες, σπανιότερα σε γάββρους. Σπάνια απαντά σε πετρώματα από μεταμόρφωση των ανωτέρω, σχιστολίθους ή γνευσίους και σε ασβεστολίθους από μεταμόρφωση επαφής. Ανευρίσκεται, επίσης, ως κλαστικό συστατικό σε μερικά ιζήματα. Συνδέεται με επίδοτο, μοσχοβίτη και φθορίτη.

Ανευρίσκεται σε πολλές περιοχές του πλανήτη, αλλά οικονομική σημασία έχουν τα κοιτάσματά του στο Alluk (Γροιλανδία), στο Ytterby και Finbo (Σουηδία), στις περιοχές Arendal και νήσο Hittero (Νορβηγία) και σε περιοχές στη Φινλανδία. Επίσης στην περιοχή Ίλμεν των Ουραλίων στη Ρωσία, στην περιοχή Ariege της Γαλλίας (σε αποθέσεις τάλκη) και σε αρκετές περιοχές των ΗΠΑ (κυρίως σε πηγματίτες) και στο Οντάριο (Καναδάς). Υπάρχει, επίσης, στο Μεξικό, τη Μοζαμβίκη και τη Νέα Νότια Ουαλία στην Αυστραλία.

Στην Ελλάδα ανευρίσκεται στη νήσο Σέριφο.

## Πηγές
*Handbook of Mineralogy
*Mindat.org
*Webmineral.com
*Galleries.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372
*S. S. Augustithis, *Atlas of the textural patterns of ore minerals and metallogenic proccesses*, Walter de Gruyter, ISBN 3110136392

## Σημειώσεις


Κατηγορία:Ορυκτά του ασβεστίου
Κατηγορία:Ορυκτά του αργιλίου
Κατηγορία:Ορυκτά των λανθανίδων
Κατηγορία:Ορυκτά του σιδήρου
Κατηγορία:Ορυκτά του πυριτίου